V.I.LENIN NOMIDAGI TOShDu HUZURIDAGI ShARQShUNOSLIK INSTITUTINI TOShKENT DAVLAT ShARQShUNOSLIK INSTITUTIGA AYLANTIRISh HAQIDA

Malakali sharqshunos kadrlarni tayyorlashni yanada takomillashtirish, Sharq xalqlari tarixi va madaniyati sohasidagi ilmiy tadqiqotlarni kengaytirish va chuqurlashtirish, shuningdek, O‘zbekiston SSJning xorijiy mamlakatlar bilan xalqaro munosabatlarini rivojlantirish maqsadida Vazirlar Mahkamasi qaror qiladi:
 1. O‘zSSJ Oliy va o‘rta maxsus ta’lim vazirligining V.I.Lenin nomidagi Toshkent davlat dorilfununi huzuridagi sharqshunoslik institutini O‘zSSJ Oliy va o‘rta maxsus ta’lim vazirligining Toshkent davlat sharqshunoslik institutiga aylantirish to‘g‘risidagi taklifi qabul qilinsin.
 2. O‘zbekiston SSJ Prezidenti huzuridagi Vazirlar Mahkamasining 1991-yil 22-yanvardagi 17-son qarorining 1-bandi o‘z kuchini yo‘qotgan deb hisoblansin.